સુપ્રીમ કોર્ટે 6 વકીલોની ટીમને હાલતની માહિતી મેળવવા માટે મોકલ્યા હતા. તેઓએ કોર્ટમાં જણાવ્યું કે પોલીસ કનૈયાને સુરક્ષા આપવામાં નિષ્ફળ રહી હતી. આ ટીમ પટિયાલા હાઉસ કોર્ટમાં પહોંચી ચુકી છે અને આ મુદ્દે તપાસ કરી રહી છે. આ ટીમમાં વરિષ્ઠ વકીલ અને કોંગ્રેસનાં પૂર્વમંત્રી કપિલ સિબ્બલનો પણ સમાવેશ થાય છે. બીજી તરફ ગૃહસચિવે કહ્યું કે આ ખુબ જ ગંભીર કિસ્સો છે. તે પોલીસ પાસે આ અંગે રિપોર્ટ માંગશે. અત્રે નોંધનીય છેકે કોર્ટ પરિસરમાં 400થી વધારે સુરક્ષા કર્મચારીઓ હાજર હતા. તો બીજી તરફ આમ આદમી પાર્ટીનો દાવો છે કે કનૈયા સાથે થયેલી મારપીટમાં દિલ્હી પોલીસનો પણ હાથ છે.